استعارہ

علم بیان کی اصطلاح میں حقیقی اور مجازی معنوں کے درمیان تشبیہ کا علاقہ ہونا۔ یعنی حقیقی معنی کا لباس عاریۃَ َ لے کر مجازی معنوں کو پہنانا۔ مثلا نرگس کہہ کر آنکھ مراد لینا۔ استعارہ اور تشبیہ میں یہ فرق ہے کہ استعارہ تشبیہ سے زیادہ بلیغ ہوتا ہے۔ تشبیہ میں ایک چیز کو دوسری جیسا قرار دیا جاتا ہے جب ان میں کوئی صفت یا خوبی مشترک ہو لیکن استعارے میں ایک چیز کو ہوبہو دوسری چیزمان لیا جاتاہے۔ تشبیہ میں مشبہ اور مشبہ بہ دونوں کا ذکر کیاجاتا ہے جب کہ استعارہ میں مستعار لہ (جسے تشبیہ میں مشبہ کہتے ہیں) نہیں لکھا جاتا صرف مستعار منہ (جسے تشبیہ میں مشبہ بہ کہتے ہیں) کا ذکر ہوتا ہے۔ گویا استعارہ میں صرف اس چیز کا ذکر ہوتا ہے جس کو استعارہ بنایا جائے جب کہ تشبیہ میں دونوں کا ذکر کیا جاتا ہے کبھی حرفِ تشبیہ کے ساتھ اور کبھی حرفِ تشبیہ کے بغیر۔

 ارکان استعارہ 
 مستعار لہ: وہ فرد یا چیز جس کے لیے کوئی صفت یا خوبی ادھار لیا جائے۔
 مستعار منہ:وہ شخص یا چیز جس سے کوئی لفظ یا خوبی مستعار لیا جائے۔
 وجہ جامع: مستعار لہ اور مستعار منہ میں جو وصف اور خوبی مشترک ہو۔

مثلاََ
 جملہ مستعار لہ مستعار منہ وجہ جامعاللہ کے شیروں کو آتی نہیں روباہی بہادر مرد اللہ کے شیربہادریاک روشن دماغ تھا نہ رہا عالم آدمیروشن دماغبصیرتتھان سے وہ غیرتِ سر سر کھُلا گھوڑاسر سر تیزی، طراری

 شعری مثالیں 
 شعر مستعار لہ مستعار منہ وجہ جامعپتا پتا بوٹا بوٹا حال ہمارا جانے ہے
جانے نہ جانے گل ہی نہ جانے باغ تو سارا جانے ہے محبوب گلخوب صورتیپلکوں سے گِر نہ جائیں یہ موتی سنبھال لو
دنیا کے پاس دیکھنے والی نظر کہاں آنسوموتیچمکپلکوں پہ مچل رہے ہیں انجم
کس چاند سے آنکھ جا لڑی ہے آنسوانجم چمک

 مزید دیکھیے 
 استعارہ

زمرہ:ادبی تکنیکیں
زمرہ:اردو ادب کی اصطلاحات
استعارات
زمرہ:اشکال کلام
زمرہ:خطیبانہ تکنیکیں
زمرہ:علم بیان
زمرہ:فکشن
زمرہ:کامنز زمرہ جس کا ربط ویکی ڈیٹا پر ہے
زمرہ:مجازات بلحاظ قسم
زمرہ:لفظوں کا کھیل
زمرہ:ہندی زبان کا ادب